
46                                           DR 31.3.2016                                                                             

 

Mereka boleh lantik seorang Financial Consultant. Yang penting ialah bila kita 
duduk bersama, there must be representative of the workers sebab investment ini tidak 
neutral. Dia tidak boleh dikatakan selagi dia buat untung yang besar, kita akan setuju.  

Oleh itu, pindaan yang dicadangkan oleh kerajaan hanya tiga orang yang tidak 
menyatakan datang dari mana, ia bertentangan dengan hasrat undang-undang ini supaya 
pekerja dapat dibela dengan lebih efektif lagi. Dengan itu saya cadangkan supaya sebelah 
sana juga ambil hujah ini dengan baik dan terimalah apa yang positif datang daripada 
pembangkang. Bersama-sama kita mempertahankan hak pekerja. Sekian, terima kasih.   

 Tuan Pengerusi [Datuk Seri Dr. Ronald Kiandee]: Yang Berhormat, lazimnya 
pada peringkat ini tidak melebihi 10 minit, Yang Berhormat ya. Yang Berhormat Kuala 
Selangor, kemudian Yang Berhormat Shah Alam, selepas itu...  

 Tuan Abdullah Sani bin Abdul Hamid [Kuala Langat]: Kuala Langat. 

 Tuan Pengerusi [Datuk Seri Dr. Ronald Kiandee]: Yang Berhormat Kuala 
Langat, sudah berucap panjang semalam itu.  

 Tuan Abdullah Sani bin Abdul Hamid [Kuala Langat]: Ini pindaan. Pindaan dua 
perkara. 

Tuan Pengerusi [Datuk Seri Dr. Ronald Kiandee]: Okey, tiga orang ini, lepas itu 
Yang Berhormat Menteri menjawab ya.  

 

2.45 ptg. 

Dato’ Haji Irmohizam bin Haji Ibrahim [Kuala Selangor]: Terima kasih Tuan 
Pengerusi memberikan saya peluang untuk membahaskan mengenai cadangan oleh Ahli 
Parlimen Sungai Siput mengenai pindaan terhadap Rang Undang-undang Keselamatan 
Sosial Pekerja (Pindaan) 2015.   

Tuan Pengerusi, bila saya merujuk kepada cadangan pindaan yang dikemukakan 
oleh Ahli Parlimen Sungai Siput iaitu pindaan subseksyen 75A(2) berkenaan dengan 
perkara yang telah dibentangkan tadi, saya melihat perenggan 75A(2)(e) yang 
menggugurkan wakil Bank Negara Malaysia sebagai ahli panel pelaburan hendaklah 
dikekalkan. Ini berikutan, pertamanya, permintaan dari Bank Negara Malaysia sendiri dan 
untuk mengelakkan wakil Bank Negara Malaysia mempengaruhi apa-apa keputusan dalam 
panel pelaburan di bawah kawalan Bank Negara Malaysia.  

Saya hendak merujuk pada tahun 2013 yang mana bila Financial Services Act 
2013 (FSA) telah dikuatkuasakan oleh Bank Negara Malaysia bagi menggantikan Banking 
and Financial Institution Act 1959 (BAFIA) dan melalui Financial Services Act ini, peranan 
Bank Negara Malaysia telah diperluaskan iaitu daripada segi regulatory yang mana meliputi 
pihak berkuasa berkanun seperti PERKESO yang mana mereka mempunyai daripada segi 
regulatory dalam akta tersebut untuk mentadbir wang awam dan untuk dipantau.  

Oleh itu, cadangan Bank Negara Malaysia untuk tidak menjadi ahli kepada Panel 
Pelaburan PERKESO permintaan sendiri Bank Negara Malaysia supaya kedudukan 
mereka di dalam panel pelaburan tidak bercanggah dengan peranan di bawah Financial 
Services Act 2013, dengan izin. 

Mengenai dengan perkara kedua yang dibangkitkan oleh Ahli Parlimen Sungai 
Siput iaitu... 

Tuan Pengerusi [Datuk Seri Dr. Ronald Kiandee]: Yang Berhormat Baling 
bangun, Yang Berhormat.   

Dato’ Haji Irmohizam bin Haji Ibrahim [Kuala Selangor]: Ya. 

 Datuk Seri Panglima Abdul Azeez bin Abdul Rahim [Baling]: Berkaitan dengan 
Bank Negara. Terima kasih. Terima kasih Tuan Pengerusi.   

Saya hendak tanya Yang Berhormat Batu tadi dia tidak berani hendak bagi laluan. 
Dia berani sebut nama saya tapi dia tidak berani hendak bagi laluan. Tidak gentleman lah. 
Terima kasih Yang Berhormat Kuala Selangor.   



Mereka boleh lantik seorang Financial Consultant. Yang penting ialah bila kita duduk bersama, there must be representative of the workers sebab investment ini tidak neutral. Dia tidak boleh dikatakan selagi dia buat untung yang besar, kita akan setuju. Oleh itu, pindaan yang dicadangkan oleh kerajaan hanya tiga orang yang tidak menyatakan datang dari mana, ia bertentangan dengan hasrat undang-undang ini supaya pekerja dapat dibela dengan lebih efektif lagi. Dengan itu saya cadangkan supaya sebelah sana juga ambil hujah ini dengan baik dan terimalah apa yang positif datang daripada pembangkang. Bersama-sama kita mempertahankan hak pekerja. Sekian, terima kasih. Tuan Pengerusi [Datuk Seri Dr. Ronald Kiandee]: Yang Berhormat, lazimnya pada peringkat ini tidak melebihi 10 minit, Yang Berhormat ya. Yang Berhormat Kuala Selangor, kemudian Yang Berhormat Shah Alam, selepas itu... Tuan Abdullah Sani bin Abdul Hamid [Kuala Langat]: Kuala Langat. Tuan Pengerusi [Datuk Seri Dr. Ronald Kiandee]: Yang Berhormat Kuala Langat, sudah berucap panjang semalam itu. Tuan Abdullah Sani bin Abdul Hamid [Kuala Langat]: Ini pindaan. Pindaan dua perkara. Tuan Pengerusi [Datuk Seri Dr. Ronald Kiandee]: Okey, tiga orang ini, lepas itu Yang Berhormat Menteri menjawab ya. 2.45 ptg. Dato' Haji Irmohizam bin Haji Ibrahim [Kuala Selangor]: Terima kasih Tuan Pengerusi memberikan saya peluang untuk membahaskan mengenai cadangan oleh Ahli Parlimen Sungai Siput mengenai pindaan terhadap Rang Undang-undang Keselamatan Sosial Pekerja (Pindaan) 2015. Tuan Pengerusi, bila saya merujuk kepada cadangan pindaan yang dikemukakan oleh Ahli Parlimen Sungai Siput iaitu pindaan subseksyen 75A(2) berkenaan dengan perkara yang telah dibentangkan tadi, saya melihat perenggan 75A(2)(e) yang menggugurkan wakil Bank Negara Malaysia sebagai ahli panel pelaburan hendaklah dikekalkan. Ini berikutan, pertamanya, permintaan dari Bank Negara Malaysia sendiri dan untuk mengelakkan wakil Bank Negara Malaysia mempengaruhi apa-apa keputusan dalam panel pelaburan di bawah kawalan Bank Negara Malaysia. Saya hendak merujuk pada tahun 2013 yang mana bila Financial Services Act 2013 (FSA) telah dikuatkuasakan oleh Bank Negara Malaysia bagi menggantikan Banking and Financial Institution Act 1959 (BAFIA) dan melalui Financial Services Act ini, peranan Bank Negara Malaysia telah diperluaskan iaitu daripada segi regulatory yang mana meliputi pihak berkuasa berkanun seperti PERKESO yang mana mereka mempunyai daripada segi regulatory dalam akta tersebut untuk mentadbir wang awam dan untuk dipantau. Oleh itu, cadangan Bank Negara Malaysia untuk tidak menjadi ahli kepada Panel Pelaburan PERKESO permintaan sendiri Bank Negara Malaysia supaya kedudukan mereka di dalam panel pelaburan tidak bercanggah dengan peranan di bawah Financial Services Act 2013, dengan izin. Mengenai dengan perkara kedua yang dibangkitkan oleh Ahli Parlimen Sungai Siput iaitu... Tuan Pengerusi [Datuk Seri Dr. Ronald Kiandee]: Yang Berhormat Baling bangun, Yang Berhormat. Dato' Haji Irmohizam bin Haji Ibrahim [Kuala Selangor]: Ya. Datuk Seri Panglima Abdul Azeez bin Abdul Rahim [Baling]: Berkaitan dengan Bank Negara. Terima kasih. Terima kasih Tuan Pengerusi. Saya hendak tanya Yang Berhormat Batu tadi dia tidak berani hendak bagi laluan. Dia berani sebut nama saya tapi dia tidak berani hendak bagi laluan. Tidak gentleman lah. Terima kasih Yang Berhormat Kuala Selangor.